اذاى اكون فتاه صالحه تفخر بها عاءلتى 14عام
الله يبارك فيكي, ويقر أعينهم بيكي في الدنيا, ويجعلك سببًا في سعادتهم في الآخرة - أرضي ربك أولًا: ورضا ربك في محافظتك على صلاتك, في احتشامك في لبسك, في طهارة قلبك, في حفظ لسانك ونظرك عن الحرام. - اجتهدي في مذاكرتك: وشوفي إيه اللي بتحبيه وهتحققي فيه حاجة كويسة, وهتكوني متميزة فيه, وتخدمي نفسك ودينك ومجتمعك امشي فيه - حافظي على قلبك وروحك: حبك لربك, لدينك, لقرآنك, لعائلتك, ولما ييجي معاد معين كده وواحد يدخل البيت من بابه يبقى الحب الحلال, قبل كده أي واحد يقول لك: بحبك, اخبطيه قلمين على بوكسين وفرجي عليه أمة لا إله إلا الله, لإنه نصاب ويريد أن يسرق قلبك  - بعد كده بأه: استمتعي بحياتك, بأي حاجة انتي تحبيها, طالما لا يحرمها الله, والمباح الطيب كثير ربنا يوفقك